तबादले के 10 दिन बाद भी एसटीपी भाटिया वेटिंग मोड पर
पार्षदोंको डकैत कहने वाले एसटीपी शक्ति सागर भाटिया तबादला होने के बाद भी 10 दिन से अपनी सीट पर ही टिके हैं। निगम कमिश्नर ने भी उन्हें रिलीव नहीं किया है। वह खुद कहते है- ट्रांसफर को लेकर स्थिति 31 दिसंबर तक क्लियर होगी। एसटीपी भाटिया को निकाय मंत्री अनिल जोशी के खास में गिना जाता है। चर्चा है कि जोशी खुद एसटीपी को बचाने में लगे हैं। ऐसे में कयास हैं- तबादला रुक सकता है।
इतने राजनीतिक ड्रामे के बाद एसटीपी के तबादले को अपनी जीत बता रही चौकड़ी खुद को ठगा-सा महसूस कर रही है। चौकड़ी में से रवि महेंद्रू कहते हैं कि सीएम के आदेश लागू नहीं हो रहे। विपक्ष नेता जगदीश राजा कहते हैं कि मेयर सुनील ज्योति और कमिश्नर ही भाटिया को जाने नहीं देना चाहते।
नगर निगम हाउस की बैठक में 1 दिसंबर को पार्षद राम गोपाल गुप्ता ने एसटीपी के काम पर उंगली उठाते हुए कहा था कि लोग एसटीपी को चोर कहते हैं। एसटीपी ने भी जवाब में पार्षदों को डकैत कह दिया। पार्षद उन्हें डकैत कहने के विरोध में उतर आए। सीनियर डिप्टी मेयर कमलजीत सिंह भाटिया, भाजपा नेता रवि महेंद्रू और विपक्ष नेता जगदीश राजा के साथ मिलकर पार्षद राम गोपाल गुप्ता ने एसटीपी के खिलाफ मोर्चा खोल दिया। 22 पार्षदों ने मिलकर एसटीपी के खिलाफ हस्ताक्षर कर तबादले की मांग की थी। मामले में अकाली दल के सीनियर नेता सेवा सिंह सेखवां ने हस्तक्षेप किया। जो रिपोर्ट बनाई उसपर भाटिया का तबादला हो गया। एमटीपी तेजप्रीत सिंह को रूटीन में तबादला कर अमृतसर भेजा था, उनका तबादला भी रुक गया है। क्योंकि अमृतसर से यहां आने वाले एमटीपी देसराज ने ट्रांसफर आॅर्डर के खिलाफ कोर्ट से स्टे ले लिया है।
एसटीपी को रिलीव करने से ट्रांसफर के आर्डर के बाद के काम भी संदेह के दायरे में आएंगे। एसटीपी को तुरंत रिलीव करना चाहिए। जानबूझ की जा रही देरी बर्दाश्त नहीं होगी।
कमलजीतसिंह भाटिया, सीनियरडिप्टी मेयर
ट्रांसफर को लेकर स्थिति 31 दिसंबर को स्पष्ट होगी। बात चल रही है, दो-तीन दिनों में तबादले बारे पता लग जाएगा।
शक्तिसागर भाटिया,
मेयरसीनियर टाउन प्लानर
मेयर और कमिश्नर ही एसटीपी भाटिया को रोक रहे हैं। करप्शन रोकना ही नहीं चाहते हैं। सारे पार्षदों की इज्जत दावं पर लगा दी है।
जगदीशराज राजा, कांग्रेसपार्षद दल नेता
रिलीव करने से शक बढ़ रहा है : भाटिया
31 तक फैसले का इंतजार : एसटीपी
मेयर-कमिश्नर रोक रहे एसटीपी भाटिया को : राजा
विवाद का घटनाक्रम
1 दिसंबर : हाउसमीटिंग में पार्षद राम गोपाल गुप्ता ने कहा कि मेयर साहिब आपके एसटीपी को लोग चोर कहते हैं।
3दिसंबर : एसटीपीशक्ति सागर भाटिया ने कहा कि उन्हें चोर कहने वाले पार्षद खुद डकैत हैं।
7दिसंबर : पार्षदोंने एसटीपी पर 48 घंटे में कार्रवाई का अल्टीमेटम दिया गया।
8दिसंबर :सीनियर डिप्टी मेयर, महेंद्रू, राजा, गुप्ता की मेयर-कमिश्नर से मीटिंग, कोई नतीजा नहीं। कमिश्नर दफ्तर के घेराव की घोषणा।
11दिसंबर : मामलासीएम दरबार पहुंचा।
13दिसंबर :सीएम के प्रतिनिधि अकाली नेता सेवा सिंह सेखवां ने विधायकों, मेयर, सीनियर डिप्टी मेयर, पार्षदों से बात की।
18दिसंबर :एसटीपी भाटिया का तबादला
hne_Deva hin_Deva hin_Deva hin_Deva hin_Deva bho_Deva hin_Deva awa_Deva kas_Deva hin_Deva awa_Deva awa_Deva hne_Deva bho_Deva hin_Deva hin_Deva awa_Deva hin_Deva bho_Deva awa_Deva bho_Deva awa_Deva